ცესკო სტუდენტური თვითმმართველობის არჩევნებში მონაწილეობის მსურველებს რეგისტრაციისკენ მოუწოდებს

თბილისის სახელმწიფო უნივერსიტეტის სტუდენტური თვითმმართველობის 2025 წლის 5 ივნისის არჩევნებში მონაწილეობის მსურველებს ცესკო მოუწოდებს დროული რეგისტრაციისაკენ არსებული წესების დაცვით:

* უნივერსიტეტის 7 ფაკულტეტზე თვითმმართველობის წარმომადგენლობითი ორგანოს არჩევნებში მონაწილეობის უფლება აქვს თსუ-ის აქტიური სტატუსის მქონე სტუდენტს.
* არჩევნებში მონაწილეობის უფლება არ გააჩნიათ სტუდენტებს, რომელთა მიმართ დაწყებულია წარმოება სტუდენტის სტატუსის შეწყვეტის თაობაზე ანდა ამორიცხულია.

არჩევნებში მონაწილეობის მსურველებს რეგისტრაციის გავლა შეეძლება 2025 წლის 15 მაისიდან 21 მაისის ჩათვლით, 10:00 სთ-დან 18:00 სთ-მდე (მის.: თსუ, I კორპ., 211-ე აუდ.).

არჩევნებში მონაწილეობის მსურველებს რეგისტრაციის გავლა შეუძლიათ დამოუკიდებელი კანდიდატისა და სტუდენტური ორგანიზაციის სახით შემდეგი პროცედურების დაცვით:

დამოუკიდებელმა კანდიდატმა ცესკოში რეგისტრაციის გასავლელად უნდა წარმოადგინოს:

* პირადობის დამადასტურებელი საბუთი;
* ცნობა, რომ ის სწავლობს თსუ-ის იმ ფაკულტეტზე, რომელზეც აპირებს იყაროს კენჭი;
* სარეგისტრაციო ბლანკით იმ ფაკულტეტის აქტიური სტატუსის მქონე სტუდენტების (ამომრჩეველი) საერთო რაოდენობის 1 (ერთი) პროცენტის ხელმოწერა (მხარდამჭერ ამომრჩეველთა აღრიცხვის დოკუმენტი), რომელზეც სურს, იყაროს კენჭი.

სტუდენტურმა ორგანიზაციამ (სტუდენტურ ორგანიზაციათა კოალიციამ) ცესკოში რეგისტრაციის გასავლელად უნდა წარმოადგინოს:

* სარეგისტრაციო ბლანკით იმ ფაკულტეტის აქტიური სტატუსის მქონე სტუდენტების (ამომრჩეველი) საერთო რაოდენობის 30 (ოცდაათი) პროცენტის ხელმოწერა (მხარდამჭერ ამომრჩეველთა აღრიცხვის დოკუმენტი), რომელზეც სურს, რომ მისმა კანდიდატმა იყაროს კენჭი;
* ამონაწერი საქართველოს იუსტიციის სამინისტროს საჯარო რეესტროს ეროვნული სააგენტოს მეწარმეთა და არასამეწარმეო იურიდიული პირების რეესტრიდან, წესდების ასლი, სტუდენტურ ორგანიზაციათა კოალიციის შემთხვევაში - კოალიციაში შემავალ თითოეული სტუდენტური ორგანიზაციის ამონაწერი საქართველოს იუსტიციის სამინისტროს საჯარო რეესტრის ეროვნული სააგენტოს მეწარმეთა და არასამეწარმეო იურიდიული პირების რეესტრიდან და წესდების ასლი;

\*\*\*შენიშვნა:

\*სტუდენტურ ორგანიზაციას (სტუდენტურ ორგანიზაციათა კოალიციას), რომელსაც არჩევნების საფუძველზე შესაბამისი ფაკულტეტის სტუდენტურ თვითმმართველობაში ჰყავს მოქმედი დელეგატი, არ სჭირდება მხარდამჭერთა სიების შეგროვება;

\*\* რეგისტრირებულ სტუდენტურ ორგანიზაციას (სტუნდეტურ ორგანიზაციათა კოალიციას) უფლება აქვს, ფაკულტეტზე წარადგინოს კანდიდატების ის რაოდენობა, რამდენი მანდატიც არის განსაზღვრული.

\*იხილეთ დანართის სახით კანდიდატის მიერ წარმოსადგენი განცხადების ფორმა.

\*იხილეთ დანართის სახით სარეგისტრაციო ბლანკი/მხარდამჭერ ამომარჩეველთა აღრიცხვის დოკუმენტის ნიმუში.

\*იხილეთ დანართის სახით სავალდებულო მხარდამჭერ ამომრჩეველთა რაოდენობა ფაკულტეტებისა და კურსების მიხედვით.